CELEX: 
Language: da
Date: 2021-04-19 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) 2019/2144 for så vidt angår fastsættelse af detaljerede regler for mulighed for eftermontering af alkolåse i motorkøretøjer og om ændring af bilag II til nævnte forordning

BEGRUNDELSE
            
            
            
               1.
                     BAGGRUND FOR DEN DELEGEREDE RETSAKT
            
            
               Alkolåse øger trafiksikkerheden ved at forhindre bilister i at køre med en alkoholprocent over en vis grænse. Sådanne anordninger er ikke obligatoriske for motorkøretøjer i EU, men er hovedsagelig beregnet til eftermontering. For at undgå, at alkolåse indvirker på køretøjet og dets ydeevne og sikkerhed ved eftermontering, bør der stilles krav om, at køretøjsfabrikanterne indgiver de nødvendige oplysninger til de teknikere, der eftermonterer en alkolås i en bestemt køretøjsmodel. Dette vil i høj grad fremme en sikker installationen af sådanne anordninger.
            
            
               Europa-Parlamentets og Rådets forordning (EU) 2019/2144
                  1
                indeholder bestemmelser om mulighed for eftermontering af alkolås i motorkøretøjer i klasse M og N fra den 6. juli 2022 for nye køretøjstyper og fra den 7. juli 2024 for alle nye køretøjer.
            
            
               Kommissionen tillægges beføjelser til at fastsætte specifikke tekniske krav til godkendelse af motorkøretøjer med henblik på at fremme muligheden for eftermonteringen af alkolåse. Denne delegerede forordning fra Kommissionen supplerer forordning (EU) 2019/2144 ved at fastsætte de respektive tekniske krav. Den forpligter navnlig køretøjsfabrikanterne til at indgive et installationsdokument med de nødvendige oplysninger for installationen. De foreslåede bestemmelser er baseret på den eksisterende standard EN 50436.
            
            
               Denne delegerede forordning fra Kommissionen ændrer også bilag II til forordning (EU) 2019/2144 ved at tilføje en henvisning til nærværende forordning, som er den retsakt, der fastsætter de specifikke krav for mulighed for eftermontering af alkolås i motorkøretøjer.
            
            
               2.
                     HØRINGER FORUD FOR RETSAKTENS VEDTAGELSE
            
            
               Som led i udarbejdelsen af denne retsakt gennemførte Kommissionen passende høringer af medlemsstaternes eksperter og interessenter, som bekræftede deres generelle støtte.
            
            
               3.
                     JURIDISKE ASPEKTER AF DEN DELEGEREDE RETSAKT
            
            
               Retsgrundlaget for denne delegerede retsakt er artikel 4, stk. 6, og artikel 6, stk. 6, i Europa-Parlamentets og Rådets forordning (EU) 2019/2144 og artikel 5, stk. 3, i Europa-Parlamentets og Rådets forordning (EU) 2018/858.
            
            
               KOMMISSIONENS DELEGEREDE FORORDNING (EU) …/…
            
            
               af 19.4.2021
            
            
               om supplerende regler til Europa-Parlamentets og Rådets forordning (EU) 2019/2144 for så vidt angår fastsættelse af detaljerede regler for mulighed for eftermontering af alkolåse i motorkøretøjer og om ændring af bilag II til nævnte forordning
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2019/2144 af 27. november 2019 om krav til typegodkendelse af motorkøretøjer og påhængskøretøjer dertil samt systemer, komponenter og separate tekniske enheder til sådanne køretøjer for så vidt angår deres generelle sikkerhed og beskyttelsen af køretøjspassagerer og bløde trafikanter og om ændring af Europa-Parlamentets og Rådets forordning (EU) 2018/858 og ophævelse af forordning (EF) nr. 78/2009, forordning (EF) nr. 79/2009 og Europa-Parlamentets og Rådets forordning (EF) nr. 661/2009 og Kommissionens forordning (EF) nr. 631/2009, (EU) nr. 406/2010, (EU) nr. 672/2010, (EU) nr. 1003/2010, (EU) nr. 1005/2010, (EU) nr. 1008/2010, (EU) nr. 1009/2010, (EU) nr. 19/2011, (EU) nr. 109/2011, (EU) nr. 458/2011, (EU) nr. 65/2012, (EU) nr. 130/2012, (EU) nr. 347/2012, (EU) nr. 351/2012, (EU) nr. 1230/2012 og (EU) 2015/166
                  2
               , særlig artikel 4, stk. 6 og artikel 6, stk. 6, og
            
            
               ud fra følgende betragtninger:
            
         
         
            
               (1)I henhold til artikel 6 i Europa-Parlamentets og Rådets forordning (EU) 2019/2144 skal motorkøretøjer i klasse M og N være udstyret med visse avancerede køretøjssystemer, herunder mulighed for eftermontering af alkolås. I bilag II til forordningen fastsættes de grundlæggende krav til typegodkendelse af motorkøretøjer for så vidt angår mulighed for eftermontering af alkolås i disse køretøjer.
            
            
               (2)Alkolåse øger trafiksikkerheden ved at forhindre, at personer med koncentrationer af alkohol i kroppen, der overskrider en fastsat grænseværdi, kan føre et motorkøretøj.
            
            
               (3)Der er behov for detaljerede regler vedrørende de specifikke krav til godkendelse af køretøjer med hensyn til mulighed for eftermontering af alkolås. 
            
            
               (4)EN 50436-standarderne specificerer prøvningsmetoder og væsentlige ydeevnekrav for alkolåse og yder vejledning til myndigheder, beslutningstagere, købere og brugere. Standarderne i denne serie omfatter også særlige bestemmelser vedrørende motorkøretøjer for at fremme installationen af alkolåse. 
            
            
               (5)Alkolåse er hovedsagelig beregnet til eftermontering. Til dette formål er de tilsluttet køretøjets elektriske kredsløb og styrekredsløb. En sådan eftermontering bør ikke indvirke på køretøjets ydeevne eller vedligeholdelse, den bør ikke forringe køretøjets sikkerhed, men den bør også være så let som muligt at udføre for specialiserede og uddannede installatører.
            
            
               (6)Det er derfor nødvendigt at kræve, at køretøjsfabrikanterne på deres websteder stiller et dokument med klare anvisninger for installation af alkolåse ("installationsdokument") til rådighed for at give teknikerne mulighed for at installere en alkolås korrekt i en bestemt køretøjsmodel.
            
            
               (7)Da nogle af oplysningerne i installationsdokumentet kan vedrøre sikkerhedsrelaterede informationstjenester vedrørende reparation og vedligeholdelse af køretøjer, bør de kun være tilgængelige for de uafhængige operatører, der er godkendt af akkrediterede enheder i overensstemmelse med tillæg 3 til bilag X til forordning (EU) 2018/858
                  3
               .
            
            
               (8)Tabellen med listen over krav i bilag II til forordning (EU) 2019/2144 indeholder ingen henvisninger til retsakter om mulighed for eftermontering af alkolås. Det er derfor nødvendigt at indsætte en henvisning til denne forordning i nævnte bilag. 
            
            
               (9)Forordning (EU) 2019/2144 bør ændres i overensstemmelse hermed.
            
            
               (10)Da forordning (EU) 2019/2144 anvendes med virkning fra den 6. juli 2022, bør nærværende forordning finde anvendelse fra samme dato. 
            
            
               VEDTAGET DENNE FORORDNING:
            
            
               Artikel 1
            
            
               Krav til mulighed for eftermontering af alkolås
            
            
               Typegodkendelse af motorkøretøjer for så vidt angår mulighed for eftermontering af alkolåse er underlagt kravene i bilag I.
            
            
               Artikel 2
            
            
               Ændring af forordning (EU) 2019/2144
            
            
               Bilag II til forordning (EU) 2019/2144 ændres i overensstemmelse med bilag II til nærværende forordning.
            
            
               Artikel 3
            
            
               Ikrafttræden og anvendelse
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
         
         
            
               Den finder anvendelse fra den 6. juli 2022.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 19.4.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        EUT L 325 af 16.12.2019, s. 1.
               
               
                  
                     (2)
                  
                        EUT L 325 af 16.12.2019, s. 1.
               
               
                  
                     (3)
                  
                        EUT L 151 af 14.6.2018, s. 1.
               
            
      
    ---documentbreak--- 
      
         
         
            
               BILAG I
            
            
               Tekniske krav
            
            
                     
                        
                           1.
                        
                     
                  
                  
                     
                        
                           Muligheden for eftermontering af alkolås skal sikre, at der kan monteres eller eftermonteres en alkolås, der er i overensstemmelse med de europæiske standarder EN 50436-1:2014 eller EN 50436 50436:-2:2014+A1:2015. 
                        
                     
                  
               
                     
                        
                           2.
                        
                     
                  
                  
                     
                        
                           Køretøjssystemet for så vidt angår muligheden for eftermontering af alkolås i alle motorkøretøjer i klasse M og N skal være i overensstemmelse med den relevante køretøjsmodel som fastlagt i installationsdokumentet for alkolåsen ("installationsdokument"), der skal opfylde betingelserne i europæisk standard EN 50436-7:2016. Med henblik herpå skal installationsdokumentet dække mindst én af valgmulighederne 3a, 3b eller 3c i EN 50436-7:2016, bilag C. Køretøjsfabrikanten kan efter aftale med den godkendende myndighed og den tekniske tjeneste indgive et installationsdokument, der er i overensstemmelse med senere revisioner af den europæiske standard.
                        
                     
                  
               
                     
                        
                           3.
                        
                     
                  
                  
                     
                        
                           Installationsdokument
                        
                     
                  
               
                     
                        
                           3.1.
                        
                     
                  
                  
                     
                        
                           Installationsdokumentet skal indeholde en detaljeret beskrivelse samt diagrammer og billeder, der beskriver installationen af en alkolås, og skal omfatte et af følgende sæt oplysninger: 
                        
                        
                           a)oplysninger om strømtilførsel fra batteri, jordforbindelse, klarmelding og muliggørelse af start af køretøjet
                        
                        
                           b) oplysninger om strømtilførsel fra batteri, jordforbindelse, input- og outputlinje til klarmelding af og tilladelse til eller forbud mod start af køretøjet, og en valgfri detektion af fremdriftskapacitet (f.eks. motor i drift) eller signallinje for køretøj i bevægelse eller
                        
                        
                           c)oplysninger om strømtilførsel fra batteri, jordforbindelse og databusforbindelse.
                        
                     
                  
               
                     
                        
                           3.2.
                        
                     
                  
                  
                     
                        
                           Yderligere software, hardware eller procedurer, der er nødvendige for at kunne montere en alkolås i et standardkøretøj, skal identificeres og angives i installationsdokumentet.
                        
                     
                  
               
                     
                        
                           3.3.
                        
                     
                  
                  
                     
                        
                           Alkolåsen skal som udgangspunkt være i blokeringstilstand. Alkolåsens blokeringstilstand skal opnås enten ved hjælp af et åbent udgangsrelæ, et tilsvarende udgangssignal eller den tilsvarende digitale busmeddelelse. Lukning af dette relæ eller ændring af det blokerende udgangssignal til det ikke-blokerende udgangssignal eller transmission af den tilsvarende ikke-blokerende databus-meddelelse skal ske, når en godkendt udåndingsprøve med en alkoholkoncentration under den forudindstillede grænse er leveret.
                        
                     
                  
               
                     
                        
                           3.4.
                        
                     
                  
                  
                     
                        
                           En installeret alkolås må kun gribe ind i motorens startproces eller forhindre køretøjet i køre af egen kraft efter aktivering af køretøjets hovedkontakt, og alkolåsen må ikke påvirke en motor i drift eller et køretøj i bevægelse.
                        
                     
                  
               
                     
                        
                           4.
                        
                     
                  
                  
                     
                        
                           Adgang til oplysninger om alkolås
                        
                     
                  
               
                     
                        
                           4.1.
                        
                     
                  
                  
                     
                        
                           Køretøjsfabrikanterne iværksætter de nødvendige ordninger og procedurer for at sikre, at oplysninger om muligheden for alkolås i køretøjer, i form af relevante oplysninger i standardinstallationsdokumentet, er tilgængelige, jf. bilag X til forordning (EU) 2018/858. Da nogle af oplysningerne kan vedrøre sikkerhedsrelaterede informationstjenester vedrørende reparation og vedligeholdelse af køretøjet, må oplysninger om mulighed for alkolås kun tilgås af uafhængige aktører, der overholder den procedure, som er fastlagt i tillæg 3 til nævnte bilag.
                        
                     
                  
               
                     
                        
                           5.
                        
                     
                  
                  
                     
                        
                           Køretøjsfabrikanten skal vedlægge oplysningsskemaet en erklæring, der er udfærdiget ved hjælp af modellen i tillægget til dette bilag.
                        
                     
                  
               
               
            
               Tillæg
            
            
                
               Fabrikantens erklæring
            
            
            
               (Fabrikant): 
            
            
               ...............................................................................................................................................
            
            
               (Fabrikantens adresse):
            
            
               .............................................................................................................................................. 
            
            
            
               bekræfter hermed, at
            
            
               denne giver adgang til installationsdokumentet for alkolås i overensstemmelse med artikel 1 i Kommissionens delegerede forordning (EU) .../...(1) [Publikationskontoret: denne forordning] for følgende køretøjsmærke og -type: ...
            
            
               Den eller de vigtigste websteder, hvor installationsdokumentet for alkolås kan konsulteres, er anført i bilag A til denne erklæring. Kontaktoplysningerne for den ansvarlige fabrikants repræsentant, som har underskrevet denne erklæring, er anført i bilag B til denne erklæring.
            
            
               Udfærdiget i … [sted]
            
            
               Den … [dato]
            
            
               [Underskrift] [Stilling][ ]
            
            
         
         
            
               Bilag A: Internetadresse(r)
            
            
               Bilag B: kontaktoplysninger
            
            
               ___ 
            
            
               (1) [Publikationskontor: Indsæt fuldstændig titel og EUT-reference.]
            
            
               BILAG II
            
            
               Ændring af forordning (EU) 2019/2144
            
            
            
               I bilag II til forordning (EU) 2019/2144 affattes rækken for krav E1 således:
            
            
                     
                        "E1 Mulighed for eftermontering af alkolås 
                     
                  
                  
                     
                        Kommissionens delegerede forordning (EU) 2021/… (*)
                     
                  
                  
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                        B
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ___________________
                     
                     
                        (*) Kommissionens delegerede forordning (EU) 2021/[... — nummer og fuldstændig titel/EUT-reference indsættes inden offentliggørelsen.]".